****

# Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.6. specifiskā atbalsta mērķa pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” piektā uzsaukuma projektu iesniegumu atlases nolikums (turpmāk – nolikums)

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2023. gada 4. aprīļa noteikumi Nr. 169 “Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.6. pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” (turpmāk – pasākums) īstenošanas noteikumi” (turpmāk – [MK noteikumi](https://likumi.lv/ta/id/340874-eiropas-savienibas-kohezijas-politikas-programmas-2021-2027-gadam-2-2-3-specifiska-atbalsta-merka-uzlabot-dabas-aizsardzibu-un-...)). |
| Finanšu nosacījumi | Pasākumā pieejamais finansējums ir 13 991 383,00 *euro,* tai skaitā Eiropas Reģionālās attīstības fonda (turpmāk – ERAF) finansējums 11 892 674,00 *euro,* projektu iesniedzēju privātais līdzfinansējums (turpmāk – privātais līdzfinansējums[[1]](#footnote-2)) – vismaz 2 098 709,00 *euro*.**Piektajā uzsaukumā** pieejamais finansējums ir vismaz 8 336 158,93 *euro*, tai skaitā ERAF finansējums – vismaz 7 404 554,82 *euro* un privātais līdzfinansējums – vismaz 931 604,11 *euro*. Piektā uzsaukuma ietvaros projekta iesniedzējiem pieejamais finansējums ir minimālais pieejamais finansējums, kas var tikt palielināts, ja iepriekšējo uzsaukumu projektu iesniegumu vienošanās par projektu īstenošanu slēgšanas ietvaros atbrīvosies finansējums vai pasākumiem būs pieejams papildu finansējums. Piektā uzsaukuma finansējums var tikt precizēts.Saskaņā ar MK noteikumu 13. un 54. punktu, finansējuma saņēmējs **projekta īstenošanu priekšfinansē no privātiem līdzekļiem** un Centrālā finanšu un līgumu aģentūra (turpmāk – sadarbības iestāde) pēc finansējuma saņēmēja iesniegtā projekta noslēguma maksājuma pieprasījuma izvērtēšanas atbalstu pasākuma ietvaros izmaksā granta veidā.Projektam piešķiramo ERAF finansējuma apmēru nosaka atbilstoši vienas vienības izmaksu metodikai[[2]](#footnote-3):* projektā plānotajam apkures risinājumam atbilstošajai ERAF finansējuma intensitātei, kas:
	+ īstenojot MK noteikumu 42.3. apakšpunktā noteiktās darbības, nepārsniedz 95 % no kopējām attiecināmajām izmaksām;
	+ īstenojot MK noteikumu 42.2. apakšpunktā noteiktās darbības, nepārsniedz 85 % no kopējām attiecināmajām izmaksām;
	+ īstenojot MK noteikumu 42.1. apakšpunktā noteiktās darbības, nepārsniedz 70 % no kopējām attiecināmajām izmaksām;
	+ īstenojot MK noteikumu 42.4. apakšpunktā noteiktās darbības, nepārsniedz 50 % no kopējām attiecināmajām izmaksām.
* ERAF finansējuma apmērs projektā nepārsniedz 4 400 *euro* uz vienu projekta dzīvojamā mājā, dzīvokļa īpašumā vai dzīvokļu īpašumos deklarēto iedzīvotāju, atbilstoši MK noteikumu 15. punktam un nepārsniedz 31 807 *euro*, ja projektā plānota atbalstāmo darbību kombinēšana atbilstoši MK noteikumu 14.1 punktam.

Izmaksas ir attiecināmas, ja tās ir radušās ne agrāk kā 2023. gada 7. aprīlī (MK noteikumu spēkā stāšanās diena), kā arī pirms projekta iesnieguma iesniegšanas sadarbības iestādē (izmantojot KPVIS[[3]](#footnote-4)), ja projekta darbības nav pabeigtas[[4]](#footnote-5) (t.i., nav parakstīts pieņemšanas-nodošanas akts)[[5]](#footnote-6). |
| Komercdarbības atbalsta veidi | Atbalsts saskaņā ar Eiropas Komisijas 2023. gada 13. decembra Komisijas regulu (ES) Nr. 2023/2831 par Līguma par ES darbību 107. un 108. panta piemērošanu de minimis atbalstam[[6]](#footnote-7). |
| Projektu iesniegumu atlases īstenošanas veids | Atklāta projektu iesniegumu atlase. |
| Projekta iesnieguma iesniegšanas termiņš | No 2025. gada  1. augusta | līdz 2025. gada 16. septembrim |

# Prasības projekta iesniedzējam

1. [Projekta iesniedzējs atbilstoši MK noteikumu 16. punktam ir:](http://likumi.lv/doc.php?id=259739)
	1. īpašnieks – privāto tiesību juridiskā persona vai fiziskā persona, kuras īpašumā ir MK noteikumu 18. punktā minētā dzīvojamā māja vai īpašnieka pilnvarota persona,
	2. kopīpašnieku vai vairāku īpašnieku (ieskaitot pašvaldības), kuru īpašumā ir MK noteikumu 18. punktā minētā dzīvojamā māja, pilnvarota persona.
2. Pilnvarotā persona atbilstoši MK noteikumu 17. punktam ir:
	1. īpašnieka vai kopīpašnieku pilnvarota persona ar tiesībām īstenot projektu, ja projektu paredzēts īstenot MK noteikumu 18.  punktā minētajā dzīvojamā mājā,
	2. dzīvojamās mājas pārvaldnieks – fiziskā vai juridiskā persona, kas uz pārvaldīšanas līguma vai likuma pamata[[7]](#footnote-8) veic pārvaldīšanas darbības MK noteikumu 18. punktā minētajā dzīvojamā mājā, ja īpašnieks vai īpašnieki ir pilnvarojuši dzīvojamās mājas pārvaldnieku iesniegt projekta iesniegumu un īstenot projektu.

# Atbalstāmās darbības un izmaksas

1. Projektu īsteno Latvijas Republikas valstspilsētas vai novada pilsētas teritorijā[[8]](#footnote-9).
2. Pasākuma ietvaros ir atbalstāmas darbības un izmaksas, saskaņā ar MK noteikumu 42. punktu, ir noteiktas nolikuma 7.2. apakšpunktos, ievērojot MK noteikumu 23.punkta[[9]](#footnote-10) apakšpunktos (izņemot 23.3.apakšpunkts) noteiktos ierobežojumus projekta īstenošanas vietai.
3. Projekta ietvaros pieslēgums centralizētajai siltumapgādes sistēmai atbilstoši MK noteikumu 45. punktam atbalstāms, ja centralizētās siltumapgādes sistēma iekļauta efektīvu centralizēto siltumapgādes sistēmu sarakstā[[10]](#footnote-11). Efektīva centralizētā siltumapgādes sistēma atbilstoši Direktīvas (ES) 2023/1791[[11]](#footnote-12) 26.panta definētajiem kritērijiem līdz 2027. gada 31. decembrim, kas sakrīt ar 2.2.3.6. pasākuma īstenošanas ilgumam, ir - sistēma, kurā izmanto vismaz 50 % atjaunīgās enerģijas, 50 % atlikumsiltuma, 75 % koģenerācijas režīmā saražota siltuma vai šādas enerģijas un siltuma kombināciju 50 % apmērā.
4. Projektu īsteno ne vairāk kā 24 mēnešus no civiltiesiskā līguma par projekta īstenošanu noslēgšanas dienas, bet ne ilgāk kā līdz 2027. gada 31.decembrim.
5. Izmaksu plānošanā jāņem vērā:
	1. Vienas vienības izmaksu metodika (nolikuma 5. pielikums “Metodika mājsaimniecībās uzstādāmo siltumapgādes iekārtu vienas vienības izmaksu likmju aprēķināšanai un piemērošanai”)[[12]](#footnote-13);
	2. saskaņā ar MK noteikumu 14. punktu ERAF finansējums pasākuma ietvaros nepārsniedz:
		1. 95 % no kopējām attiecināmajām izmaksām, saskaņā ar MK noteikumu 42.3. apakšpunktu ir pieslēguma centralizētai siltumapgādes sistēmai projektēšana un izveidošana, ja nepieciešams, ietverot MK noteikumu 42.3.1., 42.3.2. un 42.5. apakšpunktos noteikto,
		2. 85 % no kopējām attiecināmajām izmaksām, saskaņā ar MK noteikumu 42.2. apakšpunktu ir siltumsūkņa (zeme–ūdens, ūdens–ūdens vai gaiss–ūdens) iegāde, ja nepieciešams, ietverot MK noteikumu 42.2.1., 42.2.2., 42.2.3. un 42.5. apakšpunktos noteikto,
		3. 70 % no kopējām attiecināmajām izmaksām, saskaņā ar MK noteikumu 42.1. apakšpunktu ir tāda koksnes biomasas apkures katla iegāde, kas piemērots granulu kurināmajam, ja nepieciešams, ietverot MK noteikumu 42.1.1., 42.1.2., 42.1.3. un 42.5. apakšpunktos noteikto,
		4. 50 % no kopējām attiecināmajām izmaksām, saskaņā ar MK noteikumu 42.4. apakšpunktu ir siltumsūkņa (gaiss–gaiss) iegāde un uzstādīšana, ja nepieciešams, ietverot MK noteikumu 42.4.1., 42.4.2. un 42.5. apakšpunktos noteikto;
	3. saskaņā ar MK noteikumu 14.1 punktu vienā projektā var īstenot un projektā kombinēt vairākas šo noteikumu 42.1., 42.2. un 42.4. apakšpunktā minētās atbalstāmās darbības:
		1. divu dzīvokļu, triju vai vairāku dzīvokļu mājā,
		2. tādām dzīvojamām mājām, kur projekts tiek īstenots visos dzīvojamās mājas dzīvokļu īpašumos un katram dzīvokļa īpašumam tiek nodrošināts individuāls siltumapgādes risinājums ar vienu šo noteikumu 42.1., 42.2. vai 42.4. apakšpunktos minēto atbalstāmo darbību,
		3. papildus MK noteikumu 15. punktā un nolikuma 7.5. apakšpunktā minētajam nosacījumam, ERAF apmērs projektā nepārsniedz 31 807 *euro*;
	4. saskaņā ar MK noteikumu 19.punktu, ja projektu plānots īstenot triju vai vairāku dzīvokļu mājas vairākos dzīvokļu īpašumos, neaptverot visus dzīvojamās mājas dzīvokļu īpašumus, tiek nodrošināts individuāls siltumapgādes risinājums atbilstoši tikai vienai no MK noteikumu 42.1., 42.2. vai 42.4.apakšdarbībā minētajai atbalstāmajai darbībai;
	5. saskaņā ar MK noteikumu 15. punktu projektā plānotais ERAF finansējuma apjoms nepārsniedz 4 400 *euro* uz vienu iedzīvotāju, kas deklarēts dzīvesvietas adresē dzīvojamā mājā, dzīvokļa īpašumā vai dzīvokļu īpašumos, kur tiek īstenotas projekta aktivitātes, ievērojot, ka:
		1. iedzīvotāju skaits ir projekta iesniegumā norādītais iedzīvotāju skaits, kuri uz projekta iesnieguma iesniegšanas dienu par savu dzīvesvietu deklarējuši projekta īstenošanas vietas adresi,
		2. projekta iesniedzējs apliecina, ka projekta noslēguma maksājuma pieprasīšanas dienā dzīvesvietas adresē dzīvojamā mājā, dzīvokļa īpašumā vai dzīvokļu īpašumos tiks nodrošināts ne mazāks deklarēto iedzīvotāju skaits kā projekta iesnieguma iesniegšanas dienā sadarbības iestādē,
		3. atbalsta finansējuma apjoms netiek samazināts, ja objektīvu un pierādāmu apstākļu dēļ[[13]](#footnote-14) nav iespējams saglabāt deklarēto iedzīvotāju skaitu projekta dzīvojamā mājā, dzīvokļa īpašumā vai dzīvokļu īpašumos projekta noslēguma maksājuma pieprasīšanas dienā;
	6. finansējuma saņēmējs sedz visas papildu izmaksas, kas pārsniedz nolikuma 5. pielikuma “Metodika mājsaimniecībās uzstādāmo siltumapgādes iekārtu vienas vienības izmaksu likmju aprēķināšanai un piemērošanai” noteiktās vienas vienības izmaksu likmes.

# Projektu iesniegumu noformēšanas un iesniegšanas kārtība

1. Saskaņā ar MK noteikumu 20. punktu par vienu dzīvojamo māju:
	1. pasākuma ietvaros var īstenot tikai vienu projektu, izņemot gadījumu, kas atbilst visām šādām pazīmēm:
		1. īstenojot projektu pirmā, otrā, trešā vai ceturtā uzsaukuma ietvaros, tas netika īstenots visos dzīvojamās mājas dzīvokļu īpašumos,
		2. papildu uzsaukumu ietvaros projekts kopā ar pirmā, otrā, trešā vai ceturtā uzsaukuma ietvaros īstenoto projektu atbilst MK noteikumu 14.1 punktā noteiktajam,
		3. īstenojot abus projektus, pasākuma atbalstu saņems visi dzīvojamās mājas dzīvokļu īpašumi.
2. Saskaņā ar MK noteikumu 21. punktu, ja personas īpašumā ir vairākas dzīvojamās mājas, tad papildus šī nolikuma 8. punktā minētajiem nosacījumiem:
	1. projekta iesniedzējs (īpašnieks vai pilnvarotā persona) var iesniegt tikai vienu projekta iesniegumu par vienu dzīvojamo māju, kurai attiecīgā persona ir vienīgais īpašnieks,
	2. pilnvarotā persona var iesniegt neierobežotu projektu iesniegumu skaitu par dzīvojamām mājām, kas pieder vairākiem īpašniekiem.
3. **Projekta iesniedzējs autorizējoties ar kvalificētu paaugstinātas drošības elektroniskās identifikācijas līdzekli (eID, eParaksts vai eParaksts Mobile**) **Kohēzijas politikas fondu vadības informācijas sistēmā** [**https://projekti.cfla.gov.lv/**](https://kpvis.cfla.gov.lv/) **(turpmāk - KPVIS) , iesniedz projekta iesniegumu, kā arī papildus pievieno šādus dokumentus:**
	1. dzīvojamās mājas vai dzīvokļa/-u siltumapgādes sistēmas fotofiksācijas, ietverot:
		1. esošās siltumapgādes sistēmas enerģijas avotu (iekārtu) vismaz no diviem atšķirīgiem rakursiem,
		2. *(ja papildus koksnes biomasas apkures katla vai siltumsūkņa (zeme-ūdens, ūdens-ūdens, gaiss-ūdens) uzstādīšanai, vai pieslēdzoties centralizētajai siltumapgādes sistēmai, projekta ietvaros veic apkures sistēmas ar sildelementiem pilnīgu atjaunošanu, pilnīgu pārbūvi vai pilnīgu izveidi (MK noteikumu 42.1.1., 42.2.1., 42.3.1, 42.3.2.,  apakšpunkts))* esošās siltumapgādes sistēmas apkures sistēmu ar sildelementiem. Pievieno tik fotogrāfiju, cik nepieciešams[[14]](#footnote-15) lai fiksētu sistēmas vizuālo stāvokli un apjomu,
		3. (*ja projektā veido pieslēgumu centralizētajai siltumapgādes sistēmai un veic karstā ūdens sadales sistēmas pilnīgu atjaunošanu, pilnīgu pārbūvi vai* *pilnīgu izveidi, atbilstoši MK noteikumu 42.3.2. apakšpunktam*) esošās siltumapgādes sistēmas karstā ūdens apgādes sistēmas elementus. Pievieno tik fotogrāfiju, cik nepieciešams, lai fiksētu sistēmas vizuālo stāvokli un apjomu;
	2. (*ja projektu īsteno Latvijas republikas valstspilsētā (Daugavpils, Jelgava, Jēkabpils, Jūrmala, Liepāja, Ogre, Rēzekne, Rīga, Valmiera, Ventspils)* ***un*** *projekta ietvaros izvēlēta koksnes biomasas apkures katla iegāde (MK noteikumu 46.5. apakšpunkts*) tehniski - ekonomiskais pamatojums *(paraugam var izmantot atlases nolikuma 2.pielikumā pievienoto formu vai brīvā formā, ja tas* *satur vismaz atlases nolikuma 2. pielikumā “Tehniski - ekonomiskais pamatojums” ietverto informāciju);*
	3. *(ja nav pieejams Būvniecības informācijas sistēmā vai Valsts zemes dienesta datu publicēšanas un e-pakalpojumu portālā Kadastrs.lv)* dzīvojamās mājas (būves) inventarizācijas lieta, kadastrālās uzmērīšanas dokumentu kopijas vai izraksti no tiem, izpildmērījuma plāna kopijas vai izraksts no tā vai citi dokumenti, kas apliecina, ka dzīvojamās mājas kopējā lietderīgā (apkurināmā) platība[[15]](#footnote-16) ir ne mazāka par 50 kvadrātmetriem un dzīvojamā māja ir nodota ekspluatācijā vismaz septiņus gadus pirms projekta iesnieguma iesniegšanas dienas;
	4. (*ja nav zināms precīzs kurināmā patēriņš projekta iesniegumā sadaļā “Dzīvojamās mājas aprēķins” nepieciešamo datu ievadei un, ja dokumentācija nav reģistrēta Būvniecības informācijas sistēmā[[16]](#footnote-17)*) ēkas energosertifikāts un tā pielikumi[[17]](#footnote-18);
	5. pielikumi, kas apliecina, ka plānotā dzīvojamās mājas siltumapgādes (apkures un karstā ūdens) nepieciešamā nominālā jauda nepārsniedz 50 kW:
		1. fotogrāfija ar esošā apkures katla vai iekārtas marķējumu, kurā norādīti siltumapgādes iekārtas parametri *(ja pieejami dati par esošās iekārtas parametriem)*;
		2. neatkarīga eksperta ēku energoefektivitātes jomā vai būvspeciālista siltumapgādes sfērā veikts aprēķins *(ja nav zināms precīzs kurināmā patēriņš un nav pieejami dati par esošās iekārtas parametriem vai dzīvojamās mājas kopējā apkurināmā platība pārsniedz 400 m2. Nepieciešamības gadījumā pārrēķinu veic sadarbības iestādes eksperts siltumapgādes jautājumos).*
	6. (*ja ieceres īstenošanai nepieciešams ierosināt būvniecības procesu, dokumentācija ir izstrādāta un tā nav pieejama Būvniecības informācijas sistēmā[[18]](#footnote-19)*) būvniecības ieceres dokumentācija;
	7. *(ja projekta iesniegumu iesniedz pilnvarotā persona atbilstoši nolikuma 2. punktam)* pilnvara un īpašnieku saskaņojums par dzīvojamās mājas siltumapgādes risinājuma ieviešanu*.* Īpašnieku saskaņojuma par dzīvojamās mājas siltumapgādes risinājuma ieviešanu dokumenti pievienojami, ja saskaņojums nav ietverts pilnvarā, t.sk. ja pilnvarojums veikts KPVIS. Projekta iesniedzējs nodrošina saskaņojuma atbilstību Dzīvojamās mājas pārvaldīšanas likuma[[19]](#footnote-20) nosacījumiem. Pilnvara pievienojamavienā no šādām formām:
		1. parakstīta papīra formā un ieskenēta, kā arī satur vismaz nolikuma 4. pielikumā “Pilnvaras paraugs” ietverto informāciju,
		2. parakstīta elektroniski ar drošu elektronisko parakstu un satur laika zīmogu, kā arī satur vismaz nolikuma 4. pielikumā “Pilnvaras paraugs” ietverto informāciju,
		3. notariāli apstiprināta pilnvara, no kuras satura secināms, ka tā ietver arī nolikuma 4. pielikumā “Pilnvaras paraugs” norādīto pilnvarojuma apjomu (*parakstīta papīra formā un ieskenēta vai parakstīta elektroniski ar drošu elektronisko parakstu un satur laika zīmogu*);
	8. KPVIS sadaļā “Lietotāju pārvaldība” vai elektroniskajā KPVIS lietotāju tiesību veidlapā, slēdzot līgumu ar sadarbības iestādi par KPVIS izmantošanu *(attiecināms uz juridiskām personām, kas vēl nav KPVIS lietotāji)*. No KPVIS piešķirtajām tiesībām secināms, ka tās ietver arī nolikuma 4. pielikumā “Pilnvaras paraugs” norādīto pilnvarojuma apjomu;
	9. *(ja pašvaldības saistošajos noteikumos ir ietverta prasība saņemt atļauju/-as siltumapgādes iekārtu uzstādīšanai)* pašvaldības atļauja/-s, kas saistītas ar pašvaldības saistošo noteikumu ievērošanu attiecībā uz siltumapgādes iekārtu uzstādīšanu;
	10. *(ja projektu plānots īstenot viena vai vairāku dzīvokļu mājā, kur kāds no dzīvokļu īpašniekiem dzīvoklī veic saimniecisko darbību)* nolikuma 3. pielikums “Informācija par saimniecisko darbību projekta īstenošanas vietā”, papildus ievērojot atlases nolikuma 11.punktā noteikto;
	11. *(ja projektu plānots īstenot viena vai vairāku dzīvokļu mājā, kur kāds no dzīvokļu īpašniekiem dzīvoklī veic saimniecisko darbību, un projekta iesniegumā nav norādīts veidlapas/-u identifikācijas numurs/-i)*;veidlapas/-u “Veidlapa par sniedzamo informāciju *de minimis* atbalsta uzskaitei un piešķiršanai” kopija/-s[[20]](#footnote-21) ;
	12. *(ja projekta iesniegums ar pielikumiem nav sagatavots Latvijas Republikas valsts valodā)* projekta iesnieguma sadaļu vai pielikumu tulkojums.
4. Ja projektu plānots īstenot viena vai vairāku dzīvokļu mājā, kur kāds no dzīvokļu īpašniekiem dzīvoklī veic saimniecisko darbību, katrs saimnieciskās darbības veicējs pirms projekta iesnieguma iesniegšanassadarbības iestādēsagatavo un apstiprina *De minimis* atbalsta uzskaites sistēmā (turpmāk – Sistēma) Ministru kabineta 2018. gada 21. novembra noteikumu Nr. 715 “De minimis atbalsta uzskaites un piešķiršanas kārtība” 1. pielikumā minēto informāciju “Veidlapa par sniedzamo informāciju *de minimis* atbalsta uzskaitei un piešķiršanai” [[21]](#footnote-22). Lai pieslēgtos Sistēmai, saimnieciskās darbības veicējs izmanto Valsts ieņēmumu dienesta Elektroniskās deklarēšanas sistēmu <https://eds.vid.gov.lv/>.
5. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem, projekta iesniedzējs var pievienot citus dokumentus projekta iesnieguma sadaļā “Dokumenti”, kurus uzskata par nepieciešamiem projekta iesnieguma kvalitatīvai izvērtēšanai.
6. Lai kvalitatīvi aizpildītu projekta iesniegumu, izmanto KPVIS e-vidē  pie projekta iesnieguma attiecīgās sadaļas iekļauto informāciju. Papildus, aizpildot projekta iesniegumu KPVIS, izmantojama KPVIS elektroniskā lietotāju rokasgrāmata (eLRG) - [https://elrg.cfla.gov.lv/](https://elrg.cfla.gov.lv/index.php/2021.-2027.gada_pl%C4%81no%C5%A1anas_periods), kurā pieejamas aktuālās KPVIS funkcionalitāšu tehniskās un biznesa lietošanas instrukcijas, t.sk. par Projektu portāla ekrānskatiem, specifiskām datu ievades prasībām un pielietojamiem risinājumiem.
7. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā”[[22]](#footnote-23) noteiktajā kārtībā vai notariāli apliecinātu tulkojumu valsts valodā.
8. **Projekta iesniegumu iesniedz līdz projektu iesniegumu iesniegšanas beigu datumam.**
9. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēt. Sadarbības iestāde par to informē projekta iesniedzēju.
10. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts KPVIS automātiski sagatavots e-pasts par projekta iesnieguma iesniegšanu.

# Projektu iesniegumu vērtēšanas kārtība

1. Projektu iesniegumu vērtēšanai sadarbības iestādes vadītājs ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošas projektu iesniegumu vērtēšanas komisijas (turpmāk – vērtēšanas komisijas), vērtēšanas komisiju izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2024/2509[[23]](#footnote-24) 61. pantā noteikto, t.sk. nodrošinot pastiprinātus interešu konflikta risku mazinošos pasākumus attiecībā uz projektu iesniegumiem, ko potenciāli varētu iesniegt sadarbības iestādes vai Viedās administrācijas un reģionālās attīstības ministrijas kā pasākuma atbildīgās iestādes darbinieki.
2. Vērtēšanas komisiju locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
3. Vērtēšanas komisiju locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
4. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 1. pielikums “Projektu iesniegumu vērtēšanas kritēriji un to piemērošanas metodika”) un KPVIS aizpildot projekta iesnieguma vērtēšanas veidlapu.
5. Pirms nolikuma 21. punktā noteiktās vērtēšanas uzsākšanas komisijas sekretariāts pārbauda projekta iesniedzēja un īpašnieka/-u atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[24]](#footnote-25) noteikto kārtību, un veic projekta iesniedzēja un īpašnieka/-u pārbaudi atbilstoši Starptautisko un Latvijas Republikas nacionālo sankciju likuma[[25]](#footnote-26) 11.2 pantam:
	1. *ja dzīvojamai mājai ir viens īpašnieks:* ja īpašniekam vai, ja īpašnieks ir juridiska persona, ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām, ir noteiktas sankcijas vai tas atbilst kādam no izslēgšanas noteikumiem, projekta iesniegums uzskatāms par noraidītu;
	2. *ja dzīvojamā māja ir kopīpašums vai vairāku personu īpašums vai ja projektu iesniedz pilnvarota persona:* ja pilnvarotajai personai, īpašniekam/-iem vai, ja īpašnieks/-i vai pilnvarotā persona ir juridiska persona, ar to/tām saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām, ir noteiktas sankcijas vai tas/tie atbilst kādam no izslēgšanas noteikumiem, tad konkrēto gadījumu izvērtē vērtēšanas komisija, pieaicinot sadarbības iestādes sankciju ekspertu un vērtējot personas/-u, kas ir sankcionēta/-as vai kas atbilst kādam no izslēgšanas noteikumiem, ietekmi uz projekta īstenošanu.
6. Vērtēšanas komisijas locekļi projektu iesniegumu vērtēšanā piedalās šādā apjomā:
	1. vienotie, vienotie izvēles un specifiskie atbilstības kritēriji (vērtē sadarbības iestādes balsstiesīgie vērtēšanas komisijas locekļi);
	2. kvalitātes kritēriji (vērtē visi balsstiesīgie vērtēšanas komisijas locekļi vai nevērtē saskaņā ar nolikuma 24.1. apakšpunktu),
	3. ja projekta iesniegumu ir iesniedzis sadarbības iestādes darbinieks, visus kritērijus vērtē Viedās administrācijas un reģionālās attīstības ministrijas kā pasākuma atbildīgās iestādes balsstiesīgie vērtēšanas komisijas locekļi,
	4. ja projekta iesniegumu ir iesniedzis Viedās administrācijas un reģionālās attīstības ministrijas kā pasākuma atbildīgās iestādes darbinieks, visus kritērijus vērtē sadarbības iestādes balsstiesīgie vērtēšanas komisijas locekļi.
7. Projekta iesnieguma atbilstību projektu vērtēšanas kritērijiem vērtē ievērojot šī nolikuma 23.punktā noteikto kompetenču sadalījumu, vispirms izvērtējot visus neprecizējamos un pēc tam – precizējamos kritērijus šādā secībā (informāciju par kritērijiem sk. nolikuma 1. pielikumā “Projektu iesniegumu vērtēšanas kritēriji un to piemērošanas metodika”):
	1. sākot vērtēšanu, vispirms vērtē projekta iesnieguma atbilstību specifiskajam atbilstības kritērijam Nr. 3.1.. Ja projekta iesniegums neatbilst specifiskajam atbilstības kritērijam Nr. 3.1., tā vērtēšanu neturpina;

*Ja projekta iesniegums atbilst specifiskajam atbilstības kritērijam Nr. 3.1. un uzsaukuma ietvaros projektu iesniegumos pieprasītais finansējums ir mazāks nekā uzsaukumam pieejamais finansējums, tad kvalitātes kritēriju Nr. 4.1., Nr. 4.2., Nr. 4.3., Nr. 4.4. un Nr. 4.5. izvērtējumu neveic;*

* 1. ja projekta iesniegums atbilst specifiskajam atbilstības kritērijam Nr. 3.1., tad turpina vērtēt projekta iesnieguma atbilstību specifiskam atbalsta kritērijam Nr. 3.2.. Ja projekta iesniegums neatbilst noteiktajiem izslēdzošajam vērtēšanas aspektiem specifiskajā atbilstības kritērijā Nr. 3.2., tā vērtēšanu neturpina;
	2. ja projekta iesniegums atbilst specifiskajam atbilstības kritērijam Nr. 3.2., tad turpina vērtēt projekta iesnieguma atbilstību vienotam kritērijam Nr. 1.9.. Ja projekta iesniegums neatbilst izslēdzošajam vērtēšanas aspektiem vienotam kritērijam Nr. 1.9., tā vērtēšanu neturpina;
	3. ja projekta iesniegums atbilst vienotam kritērijam Nr. 1.9., tad turpina vērtēt projekta iesnieguma atbilstību vienotajam kritērijam Nr. 1.1. Ja projekta iesniegums neatbilst vienotajā kritērijā Nr. 1.1. noteiktajiem izslēdzošajam vērtēšanas aspektiem, tā vērtēšanu neturpina. Izņēmums ir projekta iesniegums par dzīvojamo māju, par kuru tika iesniegts projekta iesniegums pirmajā, otrajā, trešajā vai ceturtajā uzsaukumā, bet tas netika apstiprināts vai tika atsaukts, pieņemot, ka projekta plānotās darbības ir īstenotas pēc sākotnējā projekta iesnieguma iesniegšanas sadarbības iestādē, individuāli izvērtējot katra gadījuma atbilstību izņēmumam. Izņēmums neattiecas uz projekta iesniegumiem, kuru izmaksas bija radušās pirms attiecināmības perioda vai projekta darbības bija pabeigtas pirms sākotnējā projekta iesniegšanas;
	4. ja projekta iesniegums atbilst vai atbilst ar nosacījumu vienotajam kritērijam Nr. 1.1., tad turpina vērtēt projekta iesnieguma atbilstību pārējiem vienotajiem kritērijiem, vienotajiem izvēles kritērijiem un specifiskajiem atbilstības kritērijiem;
	5. Ja *uzsaukuma ietvaros projektu iesniegumos pieprasītais finansējums ir lielāks nekā uzsaukumam pieejamais finansējums* *un* projekta iesniegums atbilst specifiskajam atbilstības kritērijam Nr.3.1. un 3.2. un vienotam kritērijam Nr. 1.9. un 1.1., tad turpina vērtēt projekta iesnieguma atbilstību kvalitātes kritērijiem;
	6. projektu iesniegumu, kuriem pēc nolikuma 24.4. apakšpunktā minētās vērtēšanas un 25. punktā minētās rindošanas potenciāli nav pieejams finansējums projekta īstenošanai, vērtēšanu neturpina;
	7. projektu iesniegumiem, kuriem pēc nolikuma 24.4. apakšpunktā minētās vērtēšanas un 25. punktā minētās rindošanas potenciāli ir pieejams finansējums projekta īstenošanai, turpina vērtēt pārējos kritērijus.
1. Ja projektu iesniegumos pieprasītais finansējums ir lielāks nekā izsaukumā pieejamais finansējums, pēc projektu iesniegumu izvērtēšanas atbilstoši nolikuma 24.6. apakšpunktam vērtēšanas komisija konkrētā uzsaukuma projektu iesniegumus sarindo prioritārā secībā no efektīvākā (ar lielāko kopējā koeficienta vērtību) līdz vismazāk efektīvajam (ar mazāko kopējā koeficienta vērtību) projektam, lai noteiktu, vai uzsaukuma ietvaros ir pieejams ERAF finansējums projekta īstenošanai. Prioritārā secība tiek veidota, ievērojot šādus nosacījumus:
	1. vienādu punktu gadījumā projekti tiek saranžēti, prioritāri īstenojot projektus Rīgas, Liepājas vai Rēzeknes valstspilsētu teritorijās (kvalitātes kritērijs Nr. 4.1.);
	2. ja pēc sarindošanas nepieciešama projektu papildu prioritizēšana, projekti tiek sarindoti atbilstoši mazākajam ERAF finansējumam projektā uz vienu deklarēto iedzīvotāju;
	3. ja pēc šīs sarindošanas nepieciešama projektu papildu prioritizēšana, tad priekšroka tiek dota projektam ar lielāku nacionālā rādītāja smalko putekļu daļiņu PM2,5 emisijas samazinājumu.
2. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
3. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu KPVIS.
4. Precizēto projekta iesniegumu vērtē ievērojot šī nolikuma 24.punkta secību. Ja kāds no nosacījumiem nav izpildīts vai kritērijā netiek saņemts minimālais nepieciešamais punktu skaits, vai kritērijā vērtējums ir "Nē", projekta iesnieguma vērtēšanu neturpina un to noraida.
5. Nolikuma 27. un 28. punktā minētajā gadījumā vērtēšanas komisijas balsstiesīgie locekļi projektam noteikto nosacījumu izpildes izvērtēšanā un kritēriju pārvērtēšanā iesaistās nolikuma 23. punktā noteiktajā apjomā.

# Lēmuma par projekta iesnieguma apstiprināšanu, apstiprināšanu ar nosacījumu vai noraidīšanu pieņemšanas un paziņošanas kārtība

1. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
2. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem triju mēnešu laikā pēc projektu iesniegumu iesniegšanas beigu datuma.
3. Pirms nolikuma 30.1. apakšpunktā noteiktā lēmuma pieņemšanas vai 36.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un īpašnieka/-u atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr.  408[[26]](#footnote-27) noteikto kārtību, un veic projekta iesniedzēja un īpašnieka/-u pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Vērtēšana tiek veikta analogi nolikuma 22.1. un 22.2. apakšpunktos noteiktajai kārtībai un:
	1. ja tiek konstatēti nolikuma 22.1. apakšpunktā minētais apstāklis, projekta iesniegums uzskatāms par noraidītu neatkarīgi no 27. punktā noteiktā vērtēšanas komisijas atzinuma;
	2. ja tiek konstatēts nolikuma 22.2. apakšpunktā minētais apstāklis, vērtēšanas komisija izvērtē konkrēto gadījumu un, ja nepieciešams, groza vērtēšanas komisijas 35.1. punktā noteikto vērtēšanas komisijas atzinumu.
4. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju un īpašnieku/-iem nav attiecināms neviens no Likuma 22. pantā minētajiem izslēgšanas noteikumiem;
	2. nav konstatēti nolikuma 22.1. un 22.2. apakšpunktos minētie apstākļi vai, ja ir konstatēts nolikuma 22.2. apakšpunktā minētais apstāklis, vērtēšanas komisija ir nolēmusi, ka sankcionētās/-o personas/-u ietekme uz projekta īstenošanu ir nebūtiska;
	3. projekta iesniegums atbilst projektu iesniegumu vērtēšanas kritērijiem;
	4. uzsaukuma ietvaros ir pieejams finansējums projekta īstenošanai.
5. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
6. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju vai īpašnieku/-iem attiecas vismaz viens no Likuma 22. pantā[[27]](#footnote-28) minētajiem izslēgšanas noteikumiem;
	2. ir konstatēts nolikuma 22.1. apakšpunktā minētais apstāklis;
	3. ir konstatēts nolikuma 22.2. apakšpunktā minētais apstāklis un vērtēšanas komisija ir nolēmusi, ka sankcionētās/-o personas/-u ietekme uz projekta īstenošanu ir būtiska;
	4. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta[[28]](#footnote-29) ceturto daļu ietekmētu projekta iesniegumu pēc būtības, t.sk. projekta iesniegumā plānotās darbības neatbilst atbalstāmajām darbībām vai nav ievēroti MK noteikumu 20. un 21. punktā (skatīt nolikuma 8. un 9. punktu) noteiktie projektu iesniegumu skaita ierobežojumi, piemēram, ir pārsniegts MK noteikumu 20. vai 21. punktā noteiktais projektu iesniegumu skaita ierobežojums. Ja sadarbības iestāde nevar viennozīmīgi konstatēt, kurš/-i no neatbilstoši iesniegtajiem projektu iesniegumiem būtu noraidāms/-i saskaņā ar MK noteikumu 20. vai 21. punktu[[29]](#footnote-30), tā sazinās ar projekta iesniedzēju, izklāstot neatbilstību MK noteikumiem un lūdzot sniegt informāciju, ar kuru/-iem projekta/-u iesniegumu/-iem projekta iesniedzējs vēlas turpināt pretendēt uz atbalstu pasākumā, nodrošinot atbilstību MK noteikumu 20. un 21. punktam. Ja projekta iesniedzējs noteiktajā termiņā nesniedz minēto informāciju, sadarbības iestāde pieņem, ka uz atbalstu pasākumā turpina pretendēt projekta iesniegums ar lielāko plānoto ERAF finansējumu, un pārējos neatbilstoši iesniegtos projektu iesniegumus noraida;
	5. uzsaukuma ietvaros nav pieejams finansējums projekta īstenošanai;
	6. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu.
7. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod:
	1. atzinumu par lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. projekta iesnieguma nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
8. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procesu.
9. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu nolikuma 35.5 apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma apstiprināšanu vai apstiprināšanu ar nosacījumu, ja finansējums pietiekams visu projektu apstiprināšanai saskaņā ar šī nolikuma 33.4. apakšpunktā noteikto, vai noraidīšanu, izņemot šī nolikuma 35.5. apakšpunktā noteiktajā gadījumā.
10. Ja projekta iesniedzējs lēmumā vai atzinumā par nosacījumu izpildi norādītajā termiņā nenoslēdz līgumu ar sadarbības iestādi par projekta īstenošanu, sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 23. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
11. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).

# Papildu informācija

1. Jautājumos par projekta iesnieguma sagatavošanu un iesniegšanu lūdzam:
	1. sūtīt vēstuli uz elektroniskā pasta adresi silti@cfla.gov.lv;
	2. zvanīt uz konsultēšanas tālruni + 371 24 002 700;
	3. vērsties sadarbības iestādes Klientu apkalpošanas centrā (Meistaru ielā 10, Rīgā).
2. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darba dienas līdz projektu iesniegumu iesniegšanas beigu datumam.
3. Atbildes uz iesūtītajiem jautājumiem tiks nosūtītas elektroniski jautājuma uzdevējam.
4. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot sistēmas pieteikumu , rakstot uz vis@cfla.gov.lv vai zvanot uz +371 20003306.
5. Aktuālā informācija par projektu iesniegumu atlasi un atbildes uz uzdotajiem jautājumiem ir pieejamas tīmekļa vietnē <https://www.cfla.gov.lv/lv/2236-gaisa-piesarnojumu-mazinosu-pasakumu-istenosana-uzlabojot-majsaimniecibu-siltumapgades-sistemas>.
6. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
7. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.
8. Ja juridiskā persona vēl nav KPVIS e-vides lietotājs, tad juridiskās personas atbildīgā amatpersona iesniedz veidlapu par līguma noslēgšanu par KPVIS e-vides izmantošanu. Informāciju par nepieciešamajām darbībām skatīt: <https://www.cfla.gov.lv/lv/par-e-vidi>, kā arī tehniskā atbalsta nepieciešamības gadījumā, skatīt nolikuma 44. apakšpunktu.
9. Ja fiziskā persona nav KPVIS e-vides lietotājs, tad informāciju par nepieciešamajām darbībām skatīt: <https://www.cfla.gov.lv/lv/par-2021-2027-gada-planosanas-perioda-kpvis-e-vides-lietotaju-fizisku-personu-pasregistresanos>, kā arī tehniskā atbalsta nepieciešamības gadījumā, skatīt nolikuma 44. apakšpunktu.

**Pielikumi:**

|  |  |
| --- | --- |
| 1. pielikums. | Projektu iesniegumu vērtēšanas kritēriji un to piemērošanas metodika uz 45 lapām. |
| 2. pielikums. | Tehniski-ekonomiskais pamatojums uz 6 lapām. |
| 3. pielikums. | Informācija par saimniecisko darbību projekta īstenošanas vietā uz 2 lapām. |
| 4. pielikums. | Pilnvaras paraugs uz 2 lapām. |
| 5. pielikums. | Metodika mājsaimniecībās uzstādāmo siltumapgādes iekārtu vienas vienības izmaksu likmju aprēķināšanai un piemērošanai uz 37 lapām. |
| 6. pielikums. | Smalko putekļu daļiņu PM2,5 emisijas samazinājuma noteikšanas aprēķina metodiskie norādījumi uz 5 lapām. |
| 7. pielikums. | Līguma par projekta īstenošanu projekts uz 16 lapām. |

1. Atbilstoši MK noteikumu anotācijai, privāto līdzfinansējumu projekta iesniedzējs nodrošina no paša finanšu līdzekļiem (uzkrājumi) vai kredītā. Nav pieļaujams finanšu aizņēmums (piemēram, līzings), kura rezultātā projekta ietvaros iegādātās iekārtas vai aprīkojums atrodas projekta iesniedzēja turējumā nevis īpašumā. Anotācija pieejama šeit: <https://tapportals.mk.gov.lv/annotation/8c45b9a5-5ee0-4fff-a940-d6ce0cd2a423> [↑](#footnote-ref-2)
2. Viedās administrācijas un reģionālās attīstības ministrijas 2025. gada 25. jūlija metodika “Vienas vienības izmaksu likmju aprēķina un piemērošanas metodika Eiropas Savienības kohēzijas politikas programmas 2021.–2027.gadam specifiskā atbalsta mērķa 2.2.3. “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” īstenošanai”, pieejams: <https://www.cfla.gov.lv/lv/2236-gaisa-piesarnojumu-mazinosu-pasakumu-istenosana-uzlabojot-majsaimniecibu-siltumapgades-sistemas>. [↑](#footnote-ref-3)
3. Kohēzijas politikas fondu vadības informācijas sistēma, <https://kpvis.cfla.gov.lv/> [↑](#footnote-ref-4)
4. Pasākuma piektajā uzsaukumā var iesniegt projekta iesniegumu par dzīvojamo māju, par kuru tika iesniegts projekta iesniegums pirmajā, otrajā, trešajā un ceturtajā uzsaukumā, bet netika apstiprināts vai tika atsaukts. Skatīt nolikuma 24.4.apakšpunktu. [↑](#footnote-ref-5)
5. Eiropas Parlamenta un Padomes 2021.gada 24. jūnija regulas Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; [https://eur-lex.europa.eu/legal-content/LV/TXT/HTML/?uri=CELEX‌:32021R1060&qid=1625116684765&from=EN](https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN) 63. panta 6. daļa. [↑](#footnote-ref-6)
6. Pieejams: <https://eur-lex.europa.eu/eli/reg/2023/2831/oj/?locale=LV> . [↑](#footnote-ref-7)
7. Dzīvojamo māju pārvaldīšanas likums, <https://likumi.lv/ta/id/193573> un likums “Par valsts un pašvaldību dzīvojamo māju privatizāciju” <https://likumi.lv/ta/id/35770> . [↑](#footnote-ref-8)
8. Pilsētu uzskaitījums pieejams: Administratīvo teritoriju un apdzīvoto vietu likuma 8. panta 3. daļā un pielikumā, <https://likumi.lv/ta/id/315654-administrativo-teritoriju-un-apdzivoto-vietu-likums>. [↑](#footnote-ref-9)
9. MK noteikumu 23. punkts. <https://likumi.lv/ta/id/340874#p23> [↑](#footnote-ref-10)
10. Efektīvu centralizēto siltumapgādes sistēmu saraksts atbilstoši Klimata un enerģētikas ministrijas norādījumiem sagatavots atbilstoši Centrālās statistikas pārvaldes datiem - Informāciju var iegūt sazinoties ar CFLA pa e-pastu: silti@cfla.gov.lv vai zvanot: +371 24002700. [↑](#footnote-ref-11)
11. 2023. gada 13. septembra Eiropas Parlamenta un Padomes Direktīva (ES) 2023/1791 par energoefektivitāti un ar ko groza Regulu (ES) 2023/955 <https://eur-lex.europa.eu/legal-content/LV/TXT/HTML/?uri=CELEX:32023L1791> [↑](#footnote-ref-12)
12. Viedās administrācijas un reģionālās attīstības ministrijas 2023. gada 19. jūlija metodika “Vienas vienības izmaksu likmju aprēķina un piemērošanas metodika Eiropas Savienības kohēzijas politikas programmas 2021.–2027.gadam specifiskā atbalsta mērķa 2.2.3. “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” īstenošanai”, pieejams: <https://www.cfla.gov.lv/lv/2236-gaisa-piesarnojumu-mazinosu-pasakumu-istenosana-uzlabojot-majsaimniecibu-siltumapgades-sistemas> [↑](#footnote-ref-13)
13. Par objektīvu un pierādāmu apstākli ir uzskatāma kāda no mājsaimniecības locekļa nāves iestāšanās. [↑](#footnote-ref-14)
14. Fotofiksācijai jāietver visa apkures sistēma ar sildelementiem. [↑](#footnote-ref-15)
15. Neieskaita neapkurināmu ārtelpu – balkonu, lodžiju, terašu, lieveņu, nojumju, ekspluatējamo jumtu, atklātu galeriju – platību, bēniņu, tehniskās pagrīdes un ārējo atklāto kāpņu, lokālo uzbrauktuvju un pandusu platību. [↑](#footnote-ref-16)
16. Ja Ēkas energosertifikācijas dokumentācija ir reģistrēta Būvniecības informācijas sistēmā, projekta iesniegumā norāda Būvniecības informācijas sistēmas dokumentācijas numuru. [↑](#footnote-ref-17)
17. Atbilstoši Ministru kabineta 2021. gada 8. aprīļa noteikumiem Nr. 222 “Ēku energoefektivitātes aprēķina metodes un ēku energosertifikācijas noteikumi” <https://likumi.lv/ta/id/322436-eku-energoefektivitates-aprekina-metodes-un-eku-energosertifikacijas-noteikumi>. [↑](#footnote-ref-18)
18. Ja būvniecības ieceres dokumentācija ir reģistrēta Būvniecības informācijas sistēmā, projekta iesniegumā norāda Būvniecības informācijas sistēmas dokumentācijas numuru. [↑](#footnote-ref-19)
19. Pieejams: <https://likumi.lv/ta/id/193573-dzivojamo-maju-parvaldisanas-likums>. [↑](#footnote-ref-20)
20. Lejupielādēta veidlapa PDF formātā no *De minimis* atbalsta uzskaites sistēma. Papildus informācija šeit: <https://www.fm.gov.lv/lv/pakalpojumi/veidlapas-izveide-de-minimis-atbalsta-uzskaites-sistema> [↑](#footnote-ref-21)
21. Ministru kabineta 2018. gada 21. novembra noteikumi Nr. 715 "De minimis atbalsta uzskaites un piešķiršanas kārtība ". <https://likumi.lv/ta/id/303512> [↑](#footnote-ref-22)
22. Ministru kabineta 2000. gada 22. augusta noteikumi Nr. 291 "Kārtība, kādā apliecināmi dokumentu tulkojumi valsts valodā". <https://likumi.lv/ta/id/10127> [↑](#footnote-ref-23)
23. Eiropas Parlamenta un Padomes 2024. gada 23.septembra regulas 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija), pieejams: <https://eur-lex.europa.eu/legal-content/LV/TXT/?uri=CELEX:32024R2509>. [↑](#footnote-ref-24)
24. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”, pieejams: <https://likumi.lv/ta/id/343827> [↑](#footnote-ref-25)
25. Pieejams: <https://likumi.lv/ta/id/280278-starptautisko-un-latvijas-republikas-nacionalo-sankciju-likums>.  [↑](#footnote-ref-26)
26. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”: <https://likumi.lv/ta/id/343827> . [↑](#footnote-ref-27)
27. Eiropas Savienības fondu 2021.—2027. gada plānošanas perioda vadības likums, 22. pants. <https://likumi.lv/ta/id/331743#p22> [↑](#footnote-ref-28)
28. Eiropas Savienības fondu 2021.—2027. gada plānošanas perioda vadības likums, 24. pants. <https://likumi.lv/ta/id/331743#p24> [↑](#footnote-ref-29)
29. Piemēram, projekta iesniedzējs vienā uzsaukumā ir iesniedzis projektu iesniegumus par vairākām dzīvojamām mājām, kur tas ir vienīgais īpašnieks, tādējādi nenodrošinot atbilstību MK noteikumu 21.1. apakšpunktam. [↑](#footnote-ref-30)